Claudius Civilis
Store norske leksikon,Kunst og estetikk,Bildende kunst,Kunsthistorie,Nederlandsk og flamsk billedkunst 1400-1750
Claudius Civilis er den vanlige betegnelsen for Rembrandts maleri Batavernes troskapsed til Claudius Civilis. Dette er et av hans hovedverker. Claudius (egentlig Julius) Civilis var leder for batavernes og andre germanske folks opprør mot romerne i år 69 evt.
Maleriet er bare midtstykket av et kolossalt lerret som i 1661–1662 ble utført for rådhuset i Amsterdam. Lerretet ble tatt ned, og Rembrandt delte det i stykker. Det ble solgt på auksjon i Amsterdam i 1734, og kom i svensk eie antagelig i 1760-årene. Det ble gitt til Konstakademien i Stockholm i 1798.Maleriet ble kalt Ziskas sammensvergelse, men fikk i 1893 tilbake den opprinnelige tittelen. Maleriet er deponert i Nationalmuseum i Stockholm siden 1864, og er blitt betegnet som det mest betydelige og dyrebare kunstverket i svensk eie. Les mer i Store norske leksikon kunst i Nederland Rembrandt Julius Civilis